CELEX: 32014R0588
Language: sk
Date: 2014-06-02 00:00:00
Title: Nariadenie Komisie (EÚ) č. 588/2014 z  2. júna 2014 , ktorým sa menia prílohy III a IV k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí pomarančového oleja, látky Phlebiopsis gigantea , kyseliny giberelínovej, látky Paecilomyces fumosoroseus kmeňa FE 9901, látky Spodoptera littoralis nucleopolyhedrovirus, jadrového mnohostenného vírusu Spodoptera exigua , látky Bacillus firmus I-1582, kyseliny S-abscisovej, kyseliny L-askorbovej a látky Helicoverpa armigera nucleopolyhedrovirus v určitých produktoch alebo na nich.  Text s významom pre EHP

3.6.2014   
            
            
               SK
            
            
               Úradný vestník Európskej únie
            
            
               L 164/16
            
         NARIADENIE KOMISIE (EÚ) č. 588/2014
   z 2. júna 2014,
   ktorým sa menia prílohy III a IV k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí pomarančového oleja, látky Phlebiopsis gigantea, kyseliny giberelínovej, látky Paecilomyces fumosoroseus kmeňa FE 9901, látky Spodoptera littoralis nucleopolyhedrovirus, jadrového mnohostenného vírusu Spodoptera exigua, látky Bacillus firmus I-1582, kyseliny S-abscisovej, kyseliny L-askorbovej a látky Helicoverpa armigera nucleopolyhedrovirus v určitých produktoch alebo na nich.
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 5 ods. 1,
   keďže:
   
               (1)
            
            
               MRL kyseliny giberelínovej boli stanovené v časti A prílohy III k nariadeniu (ES) č. 396/2005. V prípade látky Phlebiopsis gigantea, látky Paecilomyces fumosoroseus kmeňa FE 9901, látky Spodoptera littoralis nucleopolyhedrovirus, jadrového mnohostenného vírusu Spodoptera exigua, látky Bacillus firmus I-1582, pomarančového oleja, kyseliny S-abscisovej, kyseliny L-askorbovej a látky Helicoverpa armigera nucleopolyhedrovirus sa v minulosti nestanovili žiadne špecifické MRL a tieto látky neboli zahrnuté v prílohe IV k nariadeniu (ES) č. 396/2005, takže sa uplatňovala štandardná hodnota 0,01 mg/kg, stanovená v článku 18 ods. 1 písm. b) uvedeného nariadenia.
            
         
               (2)
            
            
               Pokiaľ ide o látku Phlebiopsis gigantea
                   (2), látku Paecilomyces fumosoroseus kmeňa FE 9901 (3), látku Spodoptera littoralis nucleopolyhedrovirus (4), jadrový mnohostenný vírus Spodoptera exigua
                   (5), látku Bacillus firmus I-1582 (6) a látku Helicoverpa armigera nucleopolyhedrovirus (7), Európsky úrad pre bezpečnosť potravín, (ďalej len „úrad“) dospel k záveru, že tieto látky nie sú pre ľudí patogénne a nevyžadujú kvantitatívne posúdenie rizika pre spotrebiteľov. Vzhľadom na tento záver sa Komisia domnieva, že je vhodné zaradiť tieto látky do prílohy IV k nariadeniu (ES) č. 396/2005.
            
         
               (3)
            
            
               V prípade pomarančového oleja (8) úrad nemohol vyvodiť záver, pokiaľ ide o posúdenie rizika súvisiaceho s príjmom potravy pre spotrebiteľov, pretože niektoré informácie neboli k dispozícii a bolo vyžiadané ďalšie posudzovanie manažérmi rizík. Pomarančový olej sa prirodzene vyskytuje v rastlinách a používa sa ako dochucovadlo v liekoch a potravinách. Vzhľadom na uvedené skutočnosti sa považuje za vhodné dočasne doplniť túto látku do prílohy IV k nariadeniu (ES) č. 396/2005 pred doručením odôvodneného stanoviska EFSA podľa článku 12 ods. 1
            
         
               (4)
            
            
               V prípade kyseliny giberelínovej (9) úrad nemohol vyvodiť záver, pokiaľ ide o posúdenie rizika súvisiaceho s príjmom potravy spotrebiteľov, pretože niektoré informácie neboli k dispozícii bolo vyžiadané ďalšie posudzovanie manažérmi rizík. Kyselina giberelínová sa prirodzene vyskytuje v širokej škále rastlín. Úrad nenavrhol MRL pre hrozno, pretože rezíduá sa ukázali byť nižšie, ako je limit kvantifikácie (LOQ) v ošetrených a kontrolných vzorkách a nebolo by možné rozlišovať medzi exogénnymi a prirodzene sa vyskytujúcimi giberelínmi. Vzhľadom na uvedené skutočnosti sa považuje za vhodné dočasne doplniť túto látku do prílohy IV k nariadeniu (ES) č. 396/2005 pred doručením odôvodneného stanoviska EFSA podľa článku 12 ods. 1
            
         
               (5)
            
            
               V prípade kyseliny S-abscisovej (10) úrad nemohol vyvodiť záver, pokiaľ ide o posúdenie rizika súvisiaceho s príjmom potravy spotrebiteľov, pretože niektoré informácie neboli k dispozícii a bolo vyžiadané ďalšie posudzovanie manažérmi rizík. Kyselina S-abscisová sa prirodzene vyskytuje v rastlinách. Vzhľadom na uvedené skutočnosti sa považuje za vhodné dočasne doplniť túto látku do prílohy IV k nariadeniu (ES) č. 396/2005 pred doručením odôvodneného stanoviska EFSA podľa článku 12 ods. 1
            
         
               (6)
            
            
               Pokiaľ ide o kyselinu L-askorbovú (11), úrad dospel k záveru, že je vhodné jej zaradenie do prílohy IV k nariadeniu (ES) č. 396/2005.
            
         
               (7)
            
            
               Na základe vedeckého stanoviska a záverov úradu a vzhľadom na faktory týkajúce sa zvažovanej skutočnosti, príslušné úpravy MRL spĺňajú náležité požiadavky článku 5 ods. 1 a článku 14 ods. 2 nariadenia (ES) č. 396/2005.
            
         
               (8)
            
            
               Nariadenie (ES) č. 396/2005 by sa preto malo zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   1.   V prílohe III k nariadeniu (ES) č. 396/2005 sa vypúšťa stĺpec pre kyselinu giberelínovú.
   2.   V prílohe IV sa v abecednom poradí dopĺňajú položky: „pomarančový olej (12)“, „Phlebiopsis gigantea“, „kyselina giberelínová (12)“, „Paecilomyces fumosoroseus kmeňa FE 9901“, „Spodoptera littoralis nucleopolyhedrovirus“, „jadrový mnohostenný vírus Spodoptera exigua“, „Bacillus firmus I-1582“, „kyselina S-abscisová (12)“, „kyselina L-askorbová“ a „Helicoverpa armigera nucleopolyhedrovirus“.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 70, 16.3.2005, s. 1.
   
      (2)  Európsky úrad pre bezpečnosť potravín; Záver z partnerského preskúmania účinnej látky Phlebiopsis gigantea z hľadiska posúdenia rizika pesticídov. Vestník EFSA (EFSA Journal) (2013) 11(1):3033. [31 s] doi:10.2903/j.efsa.2013.3033.
   
      (3)  Európsky úrad pre bezpečnosť potravín; Záver z partnerského preskúmania účinnej látky Paecilomyces fumosoroseus kmeňa FE 9901 z hľadiska posúdenia rizika pesticídov. Vestník EFSA (EFSA Journal) (2012) 10(9):2869. [26 s] doi:10.2903/j.efsa.2012.2869.
   
      (4)  Európsky úrad pre bezpečnosť potravín; Záver z partnerského preskúmania účinnej látky Spodoptera littoralis nucleopolyhedrovirus z hľadiska posúdenia rizika pesticídov. Vestník EFSA (EFSA Journal) (2012) 10(9):2864. [33 s] doi:10.2903/j.efsa.2012.2864.
   
      (5)  Skupina EFSA BIOHAZ (skupina EFSA pre biologické riziká), 2013. Vedecké stanovisko k spravovaniu zoznamu kvalifikovaného predpokladu bezpečnosti (QPS) biologických látok úmyselne pridávaných do potravín a krmív (aktualizácia z roku 2013). Vestník EFSA (EFSA Journal) (2013); 11(11):3449 [108 s]. doi:10.2903/j.efsa.2013.3449.
   
      (6)  Európsky úrad pre bezpečnosť potravín; Záver z partnerského preskúmania účinnej látky Bacillus firmus I-1582 z hľadiska posúdenia rizika pesticídov. Vestník EFSA (EFSA Journal) (2012) 10(10):2868. [33 s] doi:10.2903/j.efsa.2012.2868.
   
      (7)  Európsky úrad pre bezpečnosť potravín; Záver z partnerského preskúmania účinnej látky Helicoverpa armigera nucleopolyhedrovirus z hľadiska posúdenia rizika pesticídov. Vestník EFSA (EFSA Journal) (2012) 10(9):2865. [31 s] doi:10.2903/j.efsa.2012.2865.
   
      (8)  Európsky úrad pre bezpečnosť potravín; Záver z partnerského preskúmania účinnej látky pomarančový olej z hľadiska posúdenia rizika pesticídov. Vestník EFSA (EFSA Journal) (2013) 11(2):3090. [55 s] doi:10.2903/j.efsa.2013.3090.
   
      (9)  Európsky úrad pre bezpečnosť potravín; Záver z partnerského preskúmania účinnej látky kyseliny giberelínovej z hľadiska posúdenia rizika pesticídov. Vestník EFSA (EFSA Journal) (2012) 10(1):2507. [45 s] doi:10.2903/j.efsa.2012.2507.
   
      (10)  Európsky úrad pre bezpečnosť potravín (EFSA) Záver z partnerského preskúmania účinnej látky kyseliny S-abscisovej z hľadiska posúdenia rizika pesticídov. Vestník EFSA (EFSA Journal) (2013); 11(8):3341 [78 s]. doi:10.2903/j.efsa.2013.3341.
   
      (11)  Európsky úrad pre bezpečnosť potravín; Záver z partnerského preskúmania účinnej látky kyseliny L-askorbovej z hľadiska posúdenia rizika pesticídov. Vestník EFSA (EFSA Journal) (2013) 11(4):3197. [54 s] doi:10.2903/j.efsa.2013.3197.
   
      (12)  Látky dočasne zaradené do prílohy IV pred ukončením ich posúdenia v zmysle smernice 91/414/EEC a pred doručením odôvodneného stanoviska EFSA podľa článku 12 ods. 1.